[{"text_idx": "#000001", "text": "Yn ein pabell yn Steddfod Gen eleni cyflwynodd David Chan ei brosiect newydd, bysellfwrdd darogan Cymraeg ar Android. Mae fe wedi bod yn gweithio\u2019n galed ar y meddalwedd fel menter annibynnol llawrydd. Roedd ambell i berson yn y pabell mis Awst yn dweud bod nhw yn fodlon symud o ffonau eraill i Android er mwyn defnyddio\u2019r ap. Dyma gwir ystyr \u2018killer ap\u2019 (fel VisiCalc ar yr Apple II...)"}, {"text_idx": "#000002", "text": "Dw i newydd dysgu taw Literatim yw enw yr ap bysellfwrdd, sef y gair Lladin am \u2018llythyren am llythyren\u2019. Dydd Mawrth bydd lansiad yr ap ar gopa\u2019r Wyddfa! O hanner dydd ymlaen bydd yr ap ar gael yn y storfa Google Play am ddim yn ogystal ag ap geiriaduron o\u2019r enw... Ap Geiriaduron. Mwy am Ap Geiriaduron nes ymlaen."}, {"text_idx": "#000003", "text": "Yn gyntaf dyma sut mae Literatim yn edrych ar Android os wyt ti\u2019n defnyddio teipio darogan. Mae dros 100,000 o eiriau gan gynnwys Cymraeg anffurfiol."}, {"text_idx": "#000004", "text": "Mae nodwedd diddorol i bobl sydd ddim yn rhugl yn Gymraeg. Os wyt ti\u2019n dechrau teipio gair yn Saesneg mae\u2019r bysellfwrdd yn awgrymu cyfieithiadau Cymraeg. Yn yr enghraifft yn y sgrinluniau mae \u2018succeed\u2019 yn gallu cyfieithu i \u2018dilyn\u2019 (yn yr ystyr o \u2018succession\u2019)..."}, {"text_idx": "#000005", "text": "...neu \u2018llwyddo\u2019 felly mae\u2019r meddalwedd yn awgrymu\u2019r ddau yn ogystal ag opsiynau eraill. Mae geiriadur wrth law i helpu gyda\u2019r ystyr priodol hefyd."}, {"text_idx": "#000007", "text": "Mae David Chan yn haeddu clod am ddatblygu ap mor ddefnyddiol sydd yn gallu gwneud cyfraniad sylweddol i ddefnydd o\u2019r Gymraeg. Beth sydd angen ydy mwy o gyhoeddusrwydd er mwyn hybu defnydd. Gobeithio fydd yr ap yn weithio yn iawn ar yr amrywiaeth o ddyfeisiau Android sydd ar gael fel ffonau Samsung, ffonau HTC, Dell ac yn y blaen."}, {"text_idx": "#000008", "text": "DIWEDDARIAD: mae David yn bwriadu rhyddhau\u2019r cod dan y GPL hefyd, sy\u2019n wych. Mae fe hefyd yn paratoi fersiwn Tsieine\u0308eg!"}, {"text_idx": "#000009", "text": "Literatim \u2013 rhagor o wybodaeth"}, {"text_idx": "#000010", "text": "Ap Geiriaduron (Android, iPhone ac iPad)"}, {"text_idx": "#000011", "text": "Mae\u2019r lansiad dydd Mawrth yn cynnwys dau ap. Roedd rhaid i mi ddewis un i ddechrau\u2019r cofnod, Ap Geiriaduron yw\u2019r llall sydd yn arbennig o dda hefyd ac yn haws i esbonio \u2013 geiriadur o 100,000 gair ar dy ffo\u0302n neu tabled gan gynnwys geiriadur cyffredinol Cysgair a geiriadur termau safonol Y Termiadur Addysg."}, {"text_idx": "#000014", "text": "Byddai bysellfwrdd Cymraeg a geiriadur(on) Cymraeg mewn poced yn ddefnyddiol iawn i filoedd o bobl. Gobeithio fydd y tywydd yn iawn ar gopa\u2019r Wyddfa ar gyfer y lansiadau! Byddwn i wedi mynd am y dafarn i ddangos pa mor symudol yw\u2019r aps felly chwarae teg, byddai\u2019r pwynt uchaf yng Nghymru yn lle penigamp. Fydd unrhyw signal ffo\u0302n yna?!"}, {"text_idx": "#000016", "text": "Diolch Carl! Anghofiais so\u0302n am y nodwedd leiaf ond un eithaf pwysig: ers y sgrinluniau uchod, dw i wedi symud y collnod i\u2019r prif fysellfwrdd, fel bod modd teipio pethau bach syml fel \u201cdwi\u2019n hoffi\u2019r bla bla bla\u201d heb orfod switsio yn o\u0302l ac ymlaen rhwng dwy fysellfwrdd."}, {"text_idx": "#000017", "text": "Bysellfwrdd yn edrych yn gre\u0302t.\nOes na linc i lawrlwytho y Geiriadur? Fedrai\u2019m ffeindio fo."}, {"text_idx": "#000018", "text": "Dyma LiteratIM ar Google Play: "}, {"text_idx": "#000020", "text": "Wrthi\u2019n profi\u2019r bysellfwrdd ar fy ffo\u0302n i deipio\u2019r sylw hwn!"}, {"text_idx": "#000022", "text": "Gwych! Mae\u2019n braf i deipio \u2018i\u2019 pan o\u2019n i\u2019n arfer disgwyl \u2018I\u2019 mawr awtomatig! Heb so\u0302n am yr acenion a\u2019r geiriadur."}, {"text_idx": "#000023", "text": "Diolch Aled, ond i\u2019r iPhone."}, {"text_idx": "#000024", "text": "Smae Iestyn, yn anffodus doedd hi ddim yn bosibl creu bysellfwrdd sy\u2019n gweithio ar iPad / iPhone \u2014 dydy Apple ddim yn caniata\u0301u hynny. Fydd yna ap bysellfwrdd Cymraeg yn y dyfodol? Dim ond Apple sy\u2019n gallu penderfynu (neu Lywodraeth Cymru). Mae\u2019n ddrwg gen i am hynny!"}, {"text_idx": "#000025", "text": "Ardderchog. Roedd wir angen geiriadur Cymraeg (mae ap geiriadur Gwyddeleg \u2013 Get the Focal Irish Translator \u2013 wedi bod ar gael am ddim ers sbel). Mae\u2019r bysellfwrdd i\u2019w weld yn gweithio\u2019n dda hefyd."}, {"text_idx": "#000026", "text": "Dyma fantais meddalwedd cod agored fel Android dros system caeedig fel un Apple, sef bod modd i bobl ddatblygu pethau y maen nhw am eu datblygu yn hytrach na dim ond beth mae cwmni mawr rhyngwladol am i ni gael."}, {"text_idx": "#000027", "text": "Dw i newydd sgwennu adolygiadau o\u2019r ddau ap ar Play sydd yn gyfnewid teg \u2013 oherwydd maent am ddim! Byddwn i\u2019n annog pobl eraill i wneud yr un peth os bosib."}, {"text_idx": "#000028", "text": "Fendigedig i weld y bysellfwrdd yn cael eu rhyddhau! Defnyddiol dros ben!"}, {"text_idx": "#000029", "text": "Bendigedig. Yn sgil dy flogpost nes i fewnosod yr ap ac mae\u2019n gweithio\u2019n dda, ond am un peth bach, h.y. mae\u2019r bysellfwrdd yn cuddio\u2019r bowtm \u2018tweet\u2019 yn fy ap Twitter (Twicca). Yn bendant nai gario mlaen gyda fe gan ei fod mor ddefnyddiol a chyflym."}, {"text_idx": "#000030", "text": "Richard, dw i wedi anfon dolen i dy sylw i David Chan."}, {"text_idx": "#000031", "text": "Problem arall Twitteraidd dwi newydd darganfod ydy dim botwm \u2018underscore\u2019 sy\u2019n codi reit aml mewn cyferiiadau Twitter. Fel arall, ap ardderchog."}, {"text_idx": "#000032", "text": "Richard, yn fersiwn 1.1 (sydd bellach ar gael o Google Play) dw i wedi ychwanegu opsiwn \u201ccuddio\u201d pan wyt ti\u2019n pwyso\u2019r botwm \u201ccog\u201d, felly dylai fod hi\u2019n hawdd pwyso \u201ctweet\u201d wedyn. Gobeithio fod hynny\u2019n helpu \u2013 gad i mi wybod!"}, {"text_idx": "#000033", "text": "Mae David hefyd wedi ychwanegu llythrennau acennog (fel a\u0301, i\u0308, o\u0302, w\u0302 etc.) i\u2019r bysellfwrdd. Gallwch eu hychwanegu drwy bwyso\u2019n hir ar y llythyren briodol ac yna dewis yr acen o\u2019r ddewislen sy\u2019n ymddangos. Diolch David!"}, {"text_idx": "#000034", "text": "OK, sori ond dwi\u2019n gweld hwn yn hollol frustrating. Dwi wedi ei lawrlwytho dros mis yn ol ond yna dileu\u2019r linguabeth bynnag ydy\u2019r enw. Doedd e ddim yn gweithio o ran rhagsgwennu, unig beth oedd yn neud oedd peidio rhoi I i fi yn lle i, Dwi wedi ceisio ei lawrlwhytho eto ond wedi rhoi give-up."}, {"text_idx": "#000035", "text": "1. Mae\u2019n amhosib i rhywun nad sy\u2019n dallt y dalltings i ddod o hyd i hwn. Ddim modd ei ffeindio yn Play Store heb fod rhywun yn gwybod enw\u2019r blincin app. Teipio fewn \u2018predictive texting + Cymraeg\u2019 heb weithio i fi."}, {"text_idx": "#000036", "text": "2.Datganiad sydd ar y we jyst yn son am fod ar ben y Wyddf a pha mor hanesyddol ydy\u2019r peth, Dwi jyst eisiau dolen syml i\u2019r app yn esbonio beth mae\u2019n feddwl. Doedd dim blincin dolen syml i\u2019r app arno. Des i hyd i\u2019r ddolen ar gwefan haciaith.cymru \u2013 faint o bobl sydd am wneud hynny?"}, {"text_idx": "#000037", "text": "3.Dwi ddim yn gwybod pa fath o ffon sydd gen i.HTC o rhyw fath.Ydy\u2019r app yn gwehthio i bob math o HTC neu ddim?"}, {"text_idx": "#000039", "text": "5.Wedi ei lwytho (dwi\u2019n meddwl) ond yn cael neges fel \u2018this imput methos may enable you to collect all the text you type, including personaldata like pass wordsand credit card numbers ...\u2019. So, na, dwi ddim arwyddo i hwn!"}, {"text_idx": "#000040", "text": "Hoffwn arwyddo a gwneud i 2 ffon arall sydd gan fy mhlant (sydd bythnyn textio\u2019n Saesneg).Ond mae\u2019n rh drafferthus,wnaeth e ddimgweithio pan wnes i e i gychwyn mis yn ol, a nawr dwi ddimam arwyddo rhag i rhyw gwmni cael fy holl manylion. Yn fras, mae\u2019r gwaith yn wych.Dwi eisiau ei ddefnyddio ond dwi methu a gwna i ddim.Mae\u2019n rhy gymleth."}, {"text_idx": "#000042", "text": "Sori bod pethau mor rhwystredig! Dw i\u2019n ymddiheuro fod gosod bysellfwrdd ar Android mor gymhleth: byddwn i\u2019n falch pe tasen nhw\u2019n streamleinio\u2019r broses."}, {"text_idx": "#000043", "text": "Dylai\u2019r ap weithio ar dy ffo\u0302n di; gwna yn siw\u0302r dy fod ti\u2019n dilyn yn ofalus, gan gynnwys y sgrinluniau efo saethau mawr coch."}, {"text_idx": "#000044", "text": "Os dw i\u2019n teipio \u201cPredictive texting + Cymraeg\u201d mewn i Google Play yna mae\u2019r ap yn dod yn gyntaf i mi. Beth sy\u2019n dod yn gyntaf i ti? Rhyw ap arall, dw i\u2019n cymryd ..."}, {"text_idx": "#000045", "text": "Mae\u2019r neges am rifau cerdyn credyd yn frawychus on\u2019d ydy! Mae\u2019n dod i fyny os wyt ti\u2019n gosod *unrhyw* fysellfwrdd newydd ar dy ffo\u0302n. Mae\u2019n dweud, mewn theori, y gallai ap bysellfwrdd drwg logio popeth rwyt ti\u2019n ei deipio a\u2019i anfon ymlaen at ladron mewn crysau-T streipiog. (Yn yr un ffordd, gallai unrhyw ap drwg ar dy luniadur ddwyn dy rif cerdyn credyd ... sgeri!) Yr ateb tymor hir yw i\u2019r llywodraeth fynnu bysellfwrdd Cymraeg/Saesneg ar bob ffo\u0302n newydd. Ond yn y cyfamser na i wenu mewn ffordd gredadwy \ud83d\ude42"}, {"text_idx": "#000046", "text": "Eniwe, sori am y profiad rhwystredig, ond dw i\u2019n ffyddiog bydd yr ap yn gweithio ar dy ffo\u0302n Android di. Wyddi di beth, os wyt ti\u2019n dilyn y cyfarwyddiadau ar fy ngwefan (uchod) yn berffaith, a dydy\u2019r ap dal ddim yn gweithio, yna gwna i brynu peint i ti a dau ffrwt shwt i\u2019r plant. Trust me, I\u2019m a software engineer \ud83d\ude09"}, {"text_idx": "#000047", "text": "A diolch am dy adborth!"}, {"text_idx": "#000048", "text": "Sion, dw i wedi newid y testun yn Google Play i fod yn fwy clir am y rhifau cerdyn credyd a\u2019r camau gosod. Dw i\u2019n siw\u0302r bydd pobl eraill efo\u2019r un cwestiynau, felly gobeithio bydd hynny yn helpu. Diolch eto!"}, {"text_idx": "#000049", "text": "David \u2013 diolch. Meddwl fod popeth yn iawn nawr, diolch. Am geisio lawrlwytho\u2019r app I ffons fy mhlant."}, {"text_idx": "#000050", "text": "Un broblem dwi\u2019n gael ydy defnyddio\u2019r collnod \u2013 i\u2019r, a\u2019r, y\u2019r etc. Mae\u2019r app yn cynnig \u2018r etc ond mae\u2019n rhaid teipio fewn y collnod er mwyn i\u2019r dewis ddod ar y dewislen,mae rhywun wedyn yn teipio \u2018r ac yn cael dau gollnod \u2013 a\u201dr neu i\u201dr etc.Sut mae dod dros hyn?"}, {"text_idx": "#000051", "text": "Unrhyw gobaith fydd y bysellfwrdd yn dod i iOS 8 rwan eu bod nhw yn ei gefnogi? "}, {"text_idx": "#000053", "text": "Haclediad #24: Yr un efo Elliw!"}]